Α4-0165/96

Ψήφισμα σχετικά με την Πράσινη Βίβλο για την καινοτομία (COM(95) 0688 - C4- 0609/95)

Το Ευρωπαϊκό Κοινοβούλιο,

- έχοντας υπόψη την Πράσινη Βίβλο της Επιτροπής για την καινοτομία (COM(95) 0688 - C4-0609/95),

- έχοντας υπόψη το θετικό δυναμικό των ΜΜΕ σε ό,τι αφορά τόσο την απασχόληση όσο και την καινοτομία,

- έχοντας υπόψη την έκθεση της Επιτροπής Έρευνας, Τεχνολογικής Ανάπτυξης και Ενέργειας και τις γνωμοδοτήσεις της Επιτροπής Οικονομικής, Νομισματικής και Βιομηχανικής Πολιτικής, της Επιτροπής Κοινωνικών Υποθέσεων και Απασχόλησης και της Επιτροπής Πολιτισμού, Νεότητας, Παιδείας και Μέσων Ενημέρωσης (Α4-0165/96),

Α. εκτιμώντας ότι η καινοτομία είναι αναγκαία για να βελτιωθεί η ανταγωνιστική θέση των ευρωπαϊκών επιχειρήσεων και ότι έχει θεμελιώδη σημασία για τη δημιουργία θέσεων εργασίας και την οικονομική ανάπτυξη,

B. εκτιμώντας ότι το Πράσινο Βιβλίο για την Καινοτομία έχει επίγνωση της σημαντικής αλληλεπίδρασης που υπάρχει μεταξύ καινοτομίας και κοινωνίας και ότι αυτό θα πρέπει να ληφθεί υπόψη στη διατύπωση οιασδήποτε ευρωπαϊκής στρατηγικής για την καινοτομία,

Γ. επισημαίνοντας ότι η καινοτομία είναι χρήσιμη από κοινωνική άποψη καθώς συμβάλλει στη δημιουργία νέων θέσεων απασχόλησης και τη βελτίωση των κοινωνικών και εργασιακών συνθηκών και επεκτείνει το πεδίο επιλογής των καταναλωτών, ταυτόχρονα όμως θέτει ορισμένες προκλήσεις στους υπεύθυνους για τη χάραξη πολιτικής,

Δ. θεωρώντας ότι, όσον αφορά την πολιτική στον τομέα της απασχόλησης, η αναγνώριση της καινοτομίας και των επιπτώσεών της στην ανάπτυξη που είναι προσανατολισμένη στην ένταση της απασχόλησης προϋποθέτει ότι η πολιτική στον τομέα της καινοτομίας στα κράτη μέλη θα αποτελέσει αναπόσπαστο τμήμα της ετήσιας διαδικασίας παρακολούθησης της απασχόλησης,

Ε. επισημαίνοντας ότι η καινοτομία εξαρτάται και από την έρευνα και τεχνολογική ανάπτυξη (E& TA), αλλά και από το ευρύτερο πλαίσιο εντός του οποίου χρησιμοποιείται η τεχνολογία,

ΣΤ. θεωρώντας ότι η απόδοση μιας οικονομίας από πλευράς καινοτομίας εξαρτάται όχι μόνον από την απόδοση του κάθε μεμονωμένου ερευνητικού ιδρύματος ή επιχείρησης, αλλά και από το βαθμό στον οποίο οι φορείς αυτοί αλληλεπιδρούν μεταξύ τους και με τους κοινωνικούς φορείς στο πλαίσιο ενός συλλογικού συστήματος παραγωγής και χρησιμοποίησης γνώσης,

Ζ. επισημαίνοντας ότι η προσπάθεια να προωθηθεί η καινοτομία μέσω μιας συγκεντρωτικής προσέγγισης «από τα πάνω», που δίνει το βάρος στην επιλογή των πιό επιτυχημένων, έχει κατά κανόνα αποδειχθεί αποτυχημένη τακτική,

Η. πιστεύοντας ότι η απόδοση των δημοσίων πόρων είναι μεγαλύτερη όταν οι πόροι αυτοί χρησιμοποιούνται ως πόλος σύγκλησης των ερευνητικών ιδρυμάτων, των κρατικών υπηρεσιών και των βιομηχανικών οργανισμών με στόχο την από κοινού επεξεργασία μακροπρόθεσμων ερευνητικών προγραμμάτων που εξυπηρετούν τις διαπιστωμένες ανάγκες της βιομηχανίας, σε μία προσέγγιση από τα κάτω που θα χαρακτηρίζεται από υψηλά επίπεδα διαφάνειας, διαύγειας και αισθήματος ευθύνης,

Θ. υπενθυμίζοντας ότι η γνώση μπορεί να χρησιμοποιηθεί επωφελώς μόνον εφόσον υπάρχουν οι αναγκαίοι «συμπληρωματικοί όροι», όπως είναι η παραγωγική ικανότητα, τα συστήματα τεχνολογικής υποστήριξης και τα δίκτυα διανομής, και ότι οι δυνατότητες πολλών επιχειρήσεων ως προς τη διαχείριση της τεχνολογίας είναι περιορισμένες,

Ι. εκτιμώντας ότι οι εξελίξεις στον τομέα της κοινωνίας των πληροφοριών έχουν θετική επίδραση σε όλες τις πτυχές της καινοτομίας,

Ι. ΔΙΑΔΟΣΗ ΚΑΙ ΑΞΙΟΠΟΙΗΣΗ ΤΩΝ ΑΠΟΤΕΛΕΣΜΑΤΩΝ ΤΗΣ Ε& ΤΑ

1. συμμερίζεται την ανάλυση της Επιτροπής σχετικά με την κατάσταση στην Ένωση και εγκρίνει τους άξονες δράσης που προτείνονται στην Πράσινη Βίβλο, ενώ θεωρεί ότι πρέπει να καθορισθούν σαφείς προτεραιότητες μεταξύ τους[semigr ] υπό το πνεύμα αυτό, καλεί την Επιτροπή:

- να λάβει υπόψη της τις διαφορές που εμπεριέχονται στο διπλό στόχο της Πράσινης Βίβλου για ανταγωνισμό και συνεργασία στο πεδίο της Ε& Α,

- να συνεχίσει τη δημοσίευση και την ενημέρωση των δεικτών Επιστήμης και Τεχνολογίας (έκθεση Ruberti 1994),

- να επεξεργαστεί τους κατάλληλους δείκτες καινοτομιας προκειμένου η παρουσίαση στη Λευκή Βίβλο να γίνει με τη βοήθεια τέτοιων ποσοτικών μέτρων και δεικτών,

- να συμπεριλάβει σε οιοδήποτε από τα Σχέδια Δράσης κυλιόμενη αναθεώρηση των βέλτιστων πρακτικών, ενθαρρύνοντας την καινοτομία στα κράτη μέλη[semigr ]

2. πιστεύει ότι η Ευρωπαϊκή Ένωση οφείλει να δώσει πολύ μεγαλύτερο βάρος στη διάδοση της τεχνογνωσίας εντός των συνόρων της, προκειμένου η τεχνολογία να καταστεί περισσότερο προσιτή, να ανταποκρίνεται καλύτερα στις ανάγκες και να είναι ευκολότερα εκμεταλλεύσιμη σε ολόκληρη την Ένωση[semigr ]

3. πιστεύει ότι προς το σκοπό αυτό απαιτείται εν γένει:

- μεγαλύτερη υποστήριξη προς το πρόγραμμα ΚΑΙΝΟΤΟΜΙΑ και το Πρόγραμμα για την Ενθάρρυνση της Κατάρτισης και της Κινητικότητας των Ερευνητών (περιλαμβανομένων και των σπουδαστών), καθώς και σύνδεση του προγράμματος αυτού με τις υφιστάμενες Task Forces[semigr ]

- ενισχυμένη συνεργασία του προγράμματος ΚΑΙΝΟΤΟΜΙΑ με τα ειδικά ερευνητικά προγράμματα και τις «οριζόντιες» πολιτικές της Επιτροπής για τη διάδοση των αποτελεσμάτων[semigr ]

- συγκεκριμένα σχέδια για τη διάδοση και αξιοποίηση των αποτελεσμάτων της Ε& ΤΑ, και ιδιαίτερη προσοχή στην οργανωτική καινοτομία και το σχεδιασμό στο πλαίσιο των προγραμμάτων Ε& Α[semigr ]

- συγκρότηση, σύμφωνα με τη σύσταση της μεσοπρόθεσμης αναθεώρησης του προγράμματος VALUE II το 1994, μιας Task Force στην οποία θα συμμετέχουν οι υπηρεσίες οι αρμόδιες για τη διάδοση και την αξιοποίηση της Ε& Α και τη διαχείριση των συγκεκριμένων προγραμμάτων Ε& Α, καθώς και οι χρήστες των προϊόντων και διαδικασιών της Ε& Α, και στην οποία θα ανατεθεί να επεξεργασθεί κοινή μεθοδολογία που θα εφαρμόζεται από τα ειδικά προγράμματα προκειμένου να καταστεί αποτελεσματικότερη η διάδοση και η αξιοποίηση των αποτελεσμάτων των προγραμμάτων Ε& Α[semigr ]

4. εκτιμά ότι οι δράσεις της ΕΕ πρέπει να επικεντρωθούν ειδικά:

- στην υποστήριξη των ερευνητικών προγραμμάτων που έχουν διακλαδικό χαρακτήρα, είναι προσανατολισμένα προς τις εφαρμογές και λειτουργούν στο πλαίσιο δικτύων[semigr ]

- στην υποστήριξη των ερευνητικών προγραμμάτων για τη δημιουργία μελλοντικών βιομηχανικών οι οποίες δεν διαθέτουν επί του παρόντος επαρκή βιομηχανική δομή ώστε να είναι αυτοδύναμες[semigr ]

- στην υποστήριξη περιφερειακών δικτύων μεταξύ βιομηχανικών και μη βιομηχανικών ερευνητικών φορέων, καθώς και εταιριών του κλάδου, στη δημιουργία κονσόρτσιουμ στα οποία θα συμμετέχουν εκπρόσωποι από όλα τα στάδια της αλυσίδας παραγωγής, και στη μεγαλύτερη συμμετοχή των βιομηχανικών ερευνητικών εργαστηρίων στη Δράση 4 του προγράμματος- πλαισίου[semigr ]

- στη διαμόρφωση «ορατών στόχων» που θα καθιστούν δυνατή τη συμμετοχή των κοινωνικών φορέων από τα πρώτα στάδια της διαδικασίας Ε& ΤΑ[semigr ]

5. υπογραμμίζει την αμοιβαία σημασία των σημερινών και μελλοντικών εξελίξεων της κοινωνίας των πληροφοριών και της καινοτομίας και απευθύνει έκκληση προς τα ευρωπαϊκά θεσμικά όργανα, τα κράτη μέλη και όλους τους άλλους ενδιαφερόμενους παράγοντες να παράσχουν κίνητρα ώστε αυτές τις εξελίξεις να ενισχύσουν και να εμπλουτίσουν η μία την άλλη[semigr ] ειδικότερα, πιστεύει ότι:

- απαιτείται να καταβληθούν προσπάθειες να αναπτυχθεί η διαχείρηση των πληροφοριών και την πρόσβαση στην πληροφόρηση στην Ευρώπη[semigr ] στο σημείο αυτό, θεωρεί υψίστης προτεραιότητος την ανάπτυξη στρατηγικών και εργαλείων με σκοπό να μειωθεί το χάσμα με τις Ηνωμένες Πολιτείες Αμερικής, την Ιαπωνία, και τους άλλους κύριους ανταγωνιστές της Ευρώπης στον εν λόγω τομέα[semigr ]

- οι βάσεις για την καινοτομία πρέπει να τίθενται από τα σχολεία, τα οποία συνεπώς πρέπει να έχουν πρόσβαση στο Internet[semigr ]

- οι αναγκαίες νομοθετικές ρυθμίσεις δεν πρέπει να παρεμποδίζουν την ικανότητα καινοτομίας των μεμονωμένων ατόμων, των πανεπιστημίων και των επιχειρήσεων, που πρέπει να έχουν πρόσβαση στα δίκτυα πληροφοριών[semigr ]

- πρέπει να εξευρεθεί ένα κοινά αποδεκτό σημείο ισορροπίας μεταξύ των συμφερόντων των πολιτών, των ιδιωτικών επιχειρήσεων και του κράτους, σε ό,τι αφορά την προστασία των πληροφοριών[semigr ]

- πρέπει να συντονίζονται και να προσδιορίζονται σαφέστερα οι εργασίες των υφισταμένων και των τυχόν νέων παρατηρητηρίων[semigr ]

- τα κρατικά ραδιοτηλεοπτικά μέσα έχουν ιδιαίτερη σπουδαιότητα ως πηγή επιστημονικών, εκπαιδευτικών και ενημερωτικών προγραμμάτων υψηλής ποιότητας, και ότι μπορούν να συμβάλουν σε μεγάλο βαθμό στη στήριξη και υλοποίηση της αντίληψης της «εκμάθησης καθόλη τη διάρκεια της ζωής» χωρίς να απαιτείται η χρήση των παραδοσιακών εκπαιδευτικών μεθόδων[semigr ]

6. τονίζει την ανάγκη να δημιουργηθεί στην Ευρωπαϊκή Ένωση ένα θετικό για τις καινοτομίες κλίμα μέσω της βελτίωσης του εξοπλισμού των πανεπιστημίων από πλευράς προσωπικού, κτηριακών εγκατάστασεων και υλικού, καθώς και στο πλαίσιο της έρευνας που προσανατολίζεται σε πρακτικά αποτελέσματα και της δημιουργίας συνδέσμων μεταξύ πανεπιστημίων και ιδρυμάτων τεχνικής κατεύθυνσης, που θα πρέπει να είναι προσιτά σε όλους[semigr ]

ΙΙ. ΕΠΟΠΤΕΙΑ ΤΗΣ Ε& ΤΑ

7. υπογραμμίζει την ανάγκη για:

- μια καλύτερη συνεργασία ανάμεσα στις εθνικές ερευνητικές πολιτικές και εκείνες της ΕΕ

- έγκαιρη και ευρεία διάδοση των πληροφοριών που προέρχονται από «παρατηρητήρια τεχνολογίας»

- συνεχή παρακολούθηση των εξελίξεων σε ό,τι αφορά την ποιότητα των αποτελεσμάτων των προγραμμάτων Ε& ΤΑ της ΕΕ[semigr ]

8. επιδοκιμάζει την έμφαση που δίδεται στην ανάγκη για καλύτερο συντονισμό μεταξύ των αρμοδίων για τη λήψη αποφάσεων - συμπεριλαμβανομένης και της Επιτροπής - και υπογραμμίζει την ανάγκη να προωθηθεί ο διάλογος μεταξύ των δημόσιων αρχών και της βιομηχανίας, ούτως ώστε να επιτευχθεί συνεννόηση ως προς το πλαίσιο της μελλοντικής πολιτικής, και, συνεπώς, να ενισχυθεί η εμπιστοσύνη σε μακροπρόθεσμες προοπτικές που θα συμβάλλουν στην ενθάρρυνση των μακροπρόθεσμων επενδύσεων[semigr ]

9. σε ό,τι αφορά το Ίδρυμα Μελετών Τεχνολογιών του μέλλοντος (IPTS) του Κοινού Κέντρου Ερευνών:

- χαιρετίζει το ρόλο του IPTS ως «παρατηρητηρίου τεχνολογίας», αλλά πιστεύει ότι οι αποδοτικές πολιτικές, προκειμένου να προωθήσουν την καινοτομία, πρέπει να στηρίζονται σε στατιστικά σημαντικά και γεωγραφικά και χρονολογικά παραβλητά δεδομένα σε σχέση με όλες τις εκδοχές της καινοτομικής διαδικασίας και, ως εκ τούτου, καλεί την Επιτροπή να θεσπίσει ποσοτικό σύστημα πληροφοριών («tell-tale system»), ούτως ώστε οι στόχοι να μππορούν να τίθενται και να παρακολουθούνται με ακρίβεια[semigr ]

- καλεί την Επιτροπή να δώσει μεγαλύτερη προτεραιότητα στην εξέταση του γενικότερου πλαισίου εντός του οποίου συντελούνται οι τεχνολογικές αλλαγές, καθώς και στην εκτίμηση των επιστημονικών και τεχνολογικών επιλογών, και ζητεί να δοθεί στο πρόγραμμα IPTS κεντρικός ρόλος στην ανάπτυξη των μέσω δικτύων διασυνδέσεων μεταξύ των ερευνητικών κέντρων που ασχολούνται με τις δραστηριότητες αυτές, καθώς και στην αξιολόγηση των προγραμμάτων πρόβλεψης από πλευράς καινοτόμου περιεχομένου[semigr ]

- επισημαίνει ειδικότερα την ανάγκη για στενούς δεσμούς ανάμεσα στο IPTS και την Ομάδα Αξιολόγησης Επιστημονικών και Τεχνολογικών Επιλογών (STOA) του Ευρωπαϊκού Κοινοβουλίου, και ζητεί να δοθούν στην Ομάδα STOA επαρκείς ανθρώπινοι και οικονομικοί πόροι[semigr ]

ΙΙΙ. ΟΙΚΟΝΟΜΙΚΕΣ ΚΑΙ ΧΡΗΜΑΤΟΔΟΤΙΚΕΣ ΠΤΥΧΕΣ ΤΗΣ ΚΑΙΝΟΤΟΜΙΑΣ

10. καλεί τα κράτη μέλη να αναθεωρήσουν επειγόντως τις επιπτώσεις των φορολογικών καθεστώτων και ζητεί την προσαρμογή των φορολογικών συστημάτων ώστε να ευνοούν την καινοτομία, ιδίως σε ό,τι αφορά τις άϋλες επενδύσεις, πράγμα που θα δώσει ώθηση στην οικονομική ανάπτυξη και θα αυξήσει τις προοπτικές απασχόλησης[semigr ] στο σημείο αυυτό:

- υπενθυμίζει ότι η Επιτροπή, στην Ετήσια Οικονομική της Έκθεση για το 1996, χαιρετίζει το γεγονός ότι τα κέρδη των επιχειρήσεων βρίσκονται σήμερα σε υψηλό επίπεδο, ενώ οι μισθολογικές εξελίξεις παραμένουν περιορισμένες[semigr ]

- τονίζει ότι τα φορολογικά κίνητρα ισοδυναμούν με επιδοτήσεις και ότι δεν θα πρέπει να προσανατολιστούν σε μορφές καινοτομιών που ενδέχεται να δημιουργήσουν γρήγορα κέρδη στις αγορές, αλλά, αντίθετα, θα πρέπει να προσανατολιστούν σε τύπους καινοτομιών που ενδείκνυνται περισσότερο να οδηγήσουν σε θετικά αποτελέσματα, λ.χ. στον τεχνολογικό τομέα, που θα συνοδεύονται από μεγάλης έκτασης κερδοφόρες εξελίξεις για άλλους τομείς[semigr ]

- επισημαίνει ότι η υψηλή απόδοση κερδών στην Ευρώπη αντανακλά εν μέρει την υψηλή απόδοση που απαιτούν οι δανειστές και οι μέτοχοι, και επισημαίνει ότι οι επενδύσεις θα μπορούσαν να ήταν υψηλότερες εάν δεν ίσχυαν τόσο αυστηροί όροι κατά τον έλεγχο της αποδοτικότητας ενδεχόμενων επενδύσεων[semigr ]

- επικαλείται το παράδειγμα της Ιαπωνίας, στην οποία ισχύει κανονιστικό πλαίσιο για τις εγχώριες χρηματαγορές με στόχο την ενθάρρυνση των καινοτομιών, και καλεί την Επιτροπή να εξετάσει τη βιωσιμότητα μιας παρεμφερούς προσέγγισης σε ευρωπαϊκό πλαίσιο[semigr ]

11. ζητεί να προωθείται ο ανταγωνισμός στο πλαίσιο της εσωτερικής αγοράς, ούτως ώστε να καταστεί αδύνατον η πορεία των καινοτομιών να προσδιορίζεται καθοριστικά από λίγες μεγάλες επιχειρήσεις, οι οποίες θα μονοπωλούν τις επιδοτήσεις της Ευρωπαϊκής Ένωσης και των κρατών μελών για την παραγωγή προϊόντων που παρουσιάζουν μικρή ζήτηση[semigr ]

12. καλεί την Επιτροπή να εξετάσει τους περιορισμούς που επιβάλλονται σε κυβερνήσεις και περιφερειακές αρχές μέσω της ευρωπαϊκής πολιτικής στον τομέα του ανταγωνισμού, όσον αφορά τις δυνατότητές τους να παρέχουν ευνοϊκά δάνεια σε καινοτόμους επιχειρήσεις[semigr ]

13. θεωρεί ότι η απροθυμία των χρηματοοικονομικών ιδρυμάτων να αντιμετωπίσουν τις απαιτήσεις των καινοτόμων επιχειρήσεων οφείλεται εν μέρει στην έλλειψη τεχνογνωσίας, στις τράπεζες και άλλα χρηματοπιστωτικά ιδρύματα, και θα πρέπει να αντιμετωπισθεί με την ίδρυση ανεξάρτητων φορέων αξιολόγησης, οι οποίοι θα μπορούν να παρέχουν (τεχνικές διαβαθμίσεις) ώστε να συμπληρωθεί η ανάλυση των χρηματοοικονομικών αναλογιών, και καλεί τα κράτη μέλη και την Επιτροπή να δώσουν προτεραιότητα σε μέτρα που θα καταστήσουν το χρηματοοικονομικό σύστημα πιό ευνοϊκό για την καινοτομία[semigr ]

IV. ΔΙΟΙΚΗΤΙΚΟΙ ΚΑΙ ΝΟΜΙΚΟΙ ΠΕΡΙΟΡΙΣΜΟΙ

14. εκφράζει την ανησυχία του για το γεγονός ότι οι δυσκίνητες νομικές και διοικητικές διαδικασίες, τόσο στα κράτη μέλη όσο και στην Ευρωπαϊκή Ένωση, δυσχεραίνουν την εμπορική αξιοποίηση της τεχνολογικής προόδου από τον επιχειρηματικό κόσμο, τα ερευνητικά κέντρα και τα πανεπιστήμια, και με το σκεπτικό αυτό:

- τονίζει ότι η εναρμόνιση σε ευρωπαϊκό επίπεδο μπορεί να συμβάλλει στην απλούστευση των διοικητικών διαδικασιών αντικαθιστώντας 15 κανονισμούς με έναν μόνο[semigr ]

- επιδοκιμάζει την πρωτοβουλία της Επιτροπής στο πλαίσιο της Πράσινης Βίβλου για μια απλούστερη νομοθεσία για την εσωτερική αγορά - SLIM[semigr ] τονίζει τη διαρκή ανάγκη για την πλήρη συμμετοχή των κοινωνικών εταίρων και των ΜΜΕ στη διαδικασία αυτή[semigr ]

- ζητεί την έγκαιρη έγκριση του Καταστατικού της Ευρωπαϊκής Εταιρίας[semigr ]

- ζητεί να αναζητούνται συνεχώς τρόποι για την περαιτέρω απλούστευση των διοικητικών διαδικασιών του Τετάρτου Προγράμματος-Πλαισίου, με τη συμμετοχή στην προσπάθεια αυτή όλων των υπηρεσιών της Επιτροπής που έχουν σχέση με το πρόγραμμα[semigr ]

15. συμφωνεί ότι πρέπει να προωθείται η πνευματική και βιομηχανική ιδιοκτησία, από πλευράς κόστους και ταχύτητας, ως κίνητρο για καινοτομίες, αλλά πιστεύει ότι ο στόχος αυτός πρέπει να εξισορροπείται με την ανάγκη να επιτραπεί η ανάπτυξη προϊόντων γενικής χρήσεως που ενισχύουν τον ανταγωνισμό και, συνεπώς, παροτρύνουν τις επιχειρήσεις σε περαιτέρω καινοτομίες[semigr ] πιστεύει, για το λόγο αυτό, ότι οι προθεσμίες στις οποίες παρέχεται προστασία θα πρέπει να διαφοροποιούνται ανάλογα με τον τύπο του προϊόντος[semigr ]

V. ΕΝΘΑΡΡΥΝΣΗ ΤΩΝ ΜΜΕ ΝΑ ΕΙΣΑΓΟΥΝ ΚΑΙΝΟΤΟΜΙΕΣ

16. υπογραμμίζει τον σημαντικό ρόλο των ΜΜΕ στη δημιουργία θέσεων εργασίας και την περιφερειακή και τοπική ανάπτυξη, και ζητεί:

- να δημιουργηθούν σαφείς μηχανισμοί που θα επιτρέπουν στις ΜΜΕ να συμμετέχουν στα ερευνητικά προγράμματα της ΕΕ και να εφαρμόζουν τα αποτελέσματά τους[semigr ]

- να καταρτισθούν ειδικά προγράμματα που θα ενθαρρύνουν τη συνεργασία των ΜΜΕ με πανεπιστήμια, βιομηχανικά ερευνητικά ιδρύματα και μεγάλες επιχειρήσεις, με στόχο τη διάδοση και την αξιοποίηση της τεχνολογίας[semigr ]

- να δοθεί μεγαλύτερη προσοχή στο ρόλο των τοπικών και περιφερειακών ιδρυμάτων, καθώς και στο ρόλο της πολιτικής των δημοσίων φορέων σε ό,τι αφορά την προώθηση της συνεργασίας και του ανταγωνισμού μεταξύ επιχειρήσεων[semigr ]

- να επιδιωχθεί η ανάπτυξη και η αξιοποίηση ενδιαμέσων οργανισμών (όπως τράπεζες, σύμβουλοι επιχειρήσεων, εμπορικοί συνεταιρισμοί και τεχνικές σχολές) που μπορούν να συμβάλουν στην εξυπηρέτηση των αναγκών των μικρών επιχειρήσεων[semigr ]

- να εξετασθούν τρόποι με τους οποίους οι πόροι των διαρθρωτικών ταμείων θα μπορούσαν να χρησιμοποιηθούν για την προώθηση της καινοτομίας[semigr ]

17. αναγνωρίζει το γεγονός ότι οι ΜΜΕ δεν αποτελούν μια ομοιογενή ομάδα επιχειρήσεων, και ότι, για να εξασφαλισθεί η συμμετοχή τους στη διαδικασία της καινοτομίας απαιτείται μια σφαιρική πολιτική η οποία:

- θα εντοπίζει και θα λαμβάνει υπόψη τις διαφορές μεταξύ ΜΜΕ και μεγάλων επιχειρήσεων ως προς τη διαχείριση της τεχνολογίας[semigr ]

- θα επικεντρώνεται σε ομάδες-στόχους με βάση το μέγεθος και τον τομέα δραστηριότητας[semigr ]

- θα έχει ως κεντρικό άξονα την τεχνολογική κατάρτιση και ιδίως τη συνεχή εκπαίδευση[semigr ]

18. επισημαίνει τους ενδεχομένους οικονομικούς κινδύνους που συνεπάγεται η καινοτομία, ιδίως για τις ΜΜΕ, και ζητεί να αναληφθεί συντονισμένη δράση προκειμένου:

- να δημιουργηθούν ευνοϊκότερες φορολογικές και χρηματοοικονομικές συνθήκες[semigr ]

- να διαμορφωθούν πρότυπα για την προώθηση κοινοπραξιών μεταξύ ΜΜΕ και ερευνητικών ιδρυμάτων, που θα περιλαμβάνουν και τη διάθεση κεφαλαίων επιχειρηματικού κινδύνου[semigr ]

- να ενθαρρυνθούν η χρηματοδότηση μέσω αύξησης του μετοχικού κεφαλαίου, η δανειοδότηση και η παροχή εγγυήσεων για δάνεια, ιδίως από την Ευρωπαϊκή Τράπεζα Επενδύσεων, το Ευρωπαϊκό Ταμείο Επενδύσεων, και το Ευρωπαϊκό Σύστημα Ασφάλισης Δανείων για την Απασχόληση (ELISE), το οποίο απαιτείται να αυξήσει το επίπεδο και να βελτιώσει την ταχύτητα με την οποία παρέχει χρηματοδότηση στις ΜΜΕ[semigr ]

19. ζητεί από την Επιτροπή να δημιουργήσει ένα ευρωπαϊκό δίκτυο για τις γυναίκες που ιδρύουν επιχειρήσεις[semigr ]

VI. ΚΟΙΝΩΝΙΚΕΣ ΚΑΙ ΕΚΠΑΙΔΕΥΤΙΚΕΣ ΠΤΥΧΕΣ ΤΗΣ ΚΑΙΝΟΤΟΜΙΑΣ

20. εκφράζει τη λύπη του για το γεγονός ότι, σε σύγκριση με τις ΗΠΑ, το παραδοσιακό ευρωπαϊκό σύστημα επικοινωνίας συνίσταται σε ένα ευρύ χάσμα μεταξύ της έρευνας, και ιδίως της βασικής έρευνας, και του κοινωνικού διαλόγου, και πιστεύει ότι θα πρέπει να καταβληθούν στοχοθετημένες προσπάθειες για να γεφυρωθεί το χάσμα αυτό, καθιστώντας κατανοητά από τα ευρύτερα στρώματα του πληθυσμού τα σημερινά πορίσματα της έρευνας[semigr ]

21. θεωρεί απαραίτητη την ενσωμάτωση της κοινωνικής διάστασης στην επαλήθευση της έρευνας, πράγμα το οποίο, μεταξύ άλλων, πρέπει να συμβάλει στην κατάλληλη διαμόρφωση των αιτήσεων για την εφαρμογή σχεδίων, η δε χορήγηση των πόρων θα πρέπει να εξαρτάται από τη δέσμευση να κοινοποιούνται τα πορίσματα της έρευνας στην κοινή γνώμη[semigr ]

22. ζητεί να χαραχθεί μια πολιτική καινοτομιών περισσότερο προσανατολισμένη προς τις ανάγκες των καταναλωτών[semigr ]

23. επισημαίνει πάνω από όλα ότι μόνο με εξαιρετικά αναπτυγμένα συστήματα ενημέρωσης και συμμετοχής των εργαζομένων μπορεί η καινοτομία να προωθηθεί αποτελεσματικά στον χώρο εργασίας και ότι οι δυνατότητες και η ικανότητα για καινοτομία του εργατικού δυναμικού μεγιστοποιείται. Πιστεύει στο πλαίσιο αυτό ότι η Ευρωπαϊκή Ένωση πρέπει:

- να συνεχίσει να ενισχύει και να προωθεί τις αρχές και τις ιδέες της συμμετοχής των εργαζομένων[semigr ]

- να διευρύνει τον κοινωνικό διάλογο σε ευρωπαϊκό επίπεδο με μεγαλύτερη αναφορά στις επιπτώσεις της καινοτομίας στις βιομηχανικές σχέσεις[semigr ]

- να συμβάλει στην κατάρτιση των συμμετεχόντων στις συλλογικές διαπραγματεύσεις εταίρων, ούτως ώστε να συνειδητοποιήσουν καλύτερα τις επιπτώσεις της καινοτομίας[semigr ]

24. ζητεί να προσδίδεται ιδιαίτερη σπουδαιότητα στην τελειοποίηση και βελτίωση των προϊόντων, που είναι ζωτικής σπουδαιότητας για τη διαρκή ανταγωνιστικότητα, ούτως ώστε οι δυσανάλογες δαπάνες να μην αποθαρρύνουν τις καινοτομίες μικρής κλίμακας, ενώ θα τηρούνται υψηλές προδιαγραφές για την προστασία των εργαζομένων, του περιβάλλοντος και των καταναλωτών, περιοχές στις οποίες η Ευρώπη μπορεί να να αποκτήσει το σημαντικό πλεονέκτημα του «πρωτοπόρου» σε νέες περιβαλλοντικές βιομηχανίες που ευνοούν την ανάπτυξη[semigr ]

25. πιστεύει ότι ο όρος «καινοτομία» περιλαμβάνει ένα ποιοτικό στοιχείο το οποίο δεν γίνεται σαφές στο Πράσινο Βιβλίο όπου η καινοτομία εξετάζεται κυρίως ως νεωτερισμός ο οποίος αυξάνει την ανταγωνιστικότητα των επιχειρήσεων (και των εθνικών οικονομιών) - δεν είναι όμως πάντα επιθημητός[semigr ] για το σκοπό αυτό καλεί την Επιτροπή να συγκρίνει την ικανότητα προώθησης των καινοτομιών με τα κοινωνικά και οικολογικά κριτήρια[semigr ]

26. ζητεί από την Επιτροπή να αναγνωρίσει την ανάγκη να καταστούν όλες οι πτυχές της καινοτομίας οργανικό στοιχείο της εκπαίδευσης, και ιδίως της επαγγελματικής κατάρτισης, και να αντιληφθεί ότι λείπουν οι απαραίτητοι μηχανισμοί για την καταγραφή των νέων απαιτήσεων ειδίκευσης, που οφείλονται στην καινοτομία, σε ό,τι αφορά τα επαγγέλματα του μέλλοντος[semigr ] καλεί την Επιτροπή να φροντίσει για τη δημιουργία τους.

27. χαιρετίζει τις προτάσεις της Πράσινης Βίβλου για την αξιοποίηση του 1996 ως Ευρωπαϊκού Έτους Εκπαίδευσης και Κατάρτισης κατά τη διάρκεια όλου του βίου, ως πλατφόρμας για την προσαρμογή των εκπαιδευτικών συστημάτων και των συστημάτων κατάρτισης στις συνέπειες της καινοτομίας. Τονίζει τη σημασία της ύπαρξης μεγαλυτέρων δυνατοτήτων επαφής μεταξύ των τομέων της εκπαίδευσης, της έρευνας και της επιχείρησης. Ζητεί την όσο το δυνατόν μεγαλύτερη συμμετοχή των ΜΜΕ και των βιοτεχνικών τομέων στη διαδικασία καινοτομίας. Πιστεύει ότι ο προβληματισμός του Λευκής Βίβλου για την Εκπαίδευση και την Κατάρτιση πρέπει επίσης να αποτελέσει όχημα για την ενίσχυση της συνειδητοποίησης της σημασίας που έχει η καινοτομία[semigr ]

28. τονίζει την ανάγκη συντονισμού με άλλες σχετικές κοινοτικές δράσεις, όπως για παράδειγμα τις ανανεωμένες κοινοτικές πρωτοβουλίες για την απασχόληση και ADAPT, τη NOW η οποία ενισχύει μεταξύ άλλων την ανάπτυξη μεθόδων αξιολόγησης των καινοτομιών οι οποίες μπορούν να ενσωματώσουν στις διαρθρώσεις καριέρας όλες τις εμπειρίες και τις δραστηριότητες που διεξάγονται από γυναίκες, την HORIZON η οποία διευκολύνει την καινοτόμο πρόσβαση στη μείωση του κόστους εργασίας για τους εργοδότες ή για ομάδες με χαμηλή παραγωγικότητα στην αγορά εργασίας, την YOUTHSTART η οποία περιλαμβάνει ανάπτυξη της καινοτόμου πρόσβασης για την ενσωμάτωση των νέων στην αγορά εργασίας, ιδιαίτερα μέσω της εκπαίδευσης εξ αποστάσεως, και την ADAPT-BIS η οποία περιλαμβάνει χρηματοδότηση της καινοτομίας[semigr ]

VII. TASK FORCES ΚΑΙ ΚΑΙΝΟΤΟΜΙΑ

29. αναγνωρίζει ότι οι επτά Task Forces για τις οποίες γίνεται λόγος στην Πράσινη Βίβλο έχουν κατατεί πόλος σύγκλησης μεταξύ διαφόρων υπηρεσιών της Επιτροπής, έχουν επεκτείνει τα δίκτυα μεταξύ επιχειρήσεων και ερευνητικών ιδρυμάτων, και θα επηρεάσουν τον σχεδιασμό του Πέμπτου Προγράμματος- Πλαισίου[semigr ]

30. διαπιστώνει όμως με έντονη απογοήτευση ότι αυτές οι Task Forces προέκυψαν από μια διαδικασία επιλογής στους κόλπους της Επιτροπής που στερείται διαφάνειας και διεξοδικότητας, και που επομένως φαίνεται αυθαίρετη[semigr ]

31. εκφράζει επίσης τη λύπη του για το γεγονός ότι, παρά τους περί του αντιθέτου ισχυρισμούς της Επιτροπής, δεν υπήρξε σοβαρή προσπάθεια να προωθηθεί ο συντονισμός μεταξύ των εθνικών και κοινοτικών ερευνητικών πολιτικών μέσω των Task Forces[semigr ]

32. ζητεί να δρομολογηθεί δημόσιος διάλογος για τους σκοπούς των σημερινών και άλλων Task Forces, και να δημιουργηθούν σαφείς διασυνδέσεις ανάμεσα στις δραστηριότητες των σημερινών Task Forces και τους Άξονες Δράσης της Πράσινης Βίβλου[semigr ]

33. υπογραμμίζει ότι η Λευκή Βίβλος σχετικά με την Ανάπτυξη, τον Ανταγωνισμό και την Απασχόληση ορίζει την τεχνολογία των πληροφοριών και τη βιοτεχνολογία ως τομείς ραχείας ανάπτυξης. και λυπάται που η Πράσινη Βίβλος δεν δίδει σημασία στους τομείς αυτούς[semigr ] εκτιμά επίσης ότι οι περιβαλλοντικές τεχνολογίες, η νανοτεχνολογία και τα ηλεκτρονικά εκπαιδευτικά προγράμματα που χρησιμοποιούν τα πολυμέσα θα έπρεπε να τύχουν περισσότερης προσοχής[semigr ]

34. επισημαίνει ότι η Πράσινη Βίβλος περιέχει περισσότερες από 130 ειδικές προτάσεις για την πορεία εφαρμογής των οποίων - συμπεριλαμβανομένου του Σχεδίου Δράσης που αναμένεται να εκδοθεί αργότερα εντός του έτους - η Επιτροπή καλείται να ενημερώνει πλήρως το Κοινοβούλιο, και θεωρεί ως την κύρια πρόκληση για την Επιτροπή να εξασφαλίσει την επιτυχή εφαρμογή των προτάσεων αυτών και να θέσει σε λειτουργία μηχανισμό συνεχούς συνεργασίας με το Κοινοβούλιο για την παρακολούθηση της προόοδοου του προγράμματος καινοτομίας[semigr ]

35. αναθέτει στον Πρόεδρό του να διαβιβάσει την παρούσα γνώμη στην Επιτροπή, το Συμβούλιο και τα κράτη μέλη.